

**Република Србија**

**ОПШТИНА КУРШУМЛИЈА**

**Општинска управа**

**Одељење за привреду и локални економски развој**

**Број: 01-350-15/2016 и 01-350-13/2016**

**Дана: 27.09.2018. године**

**К у р ш у м л и ј а**

У складу са чланом 50. Закона о планирању и изградњи („Службени гласник РС“ бр. 72/09, 81/09,64-УС, 24/11, 121/12, 43/13-УС, 50/13-УС, 98/2013-УС, 132/2014 и 145/2014 ), чл. 54.-63. Правилника о садржини, начину и поступку израде докумената просторног и урбанистичког планирања (''Сл.гласник РС'' бр.64/2015),

**О г л а ш а в а**

**Ј А В Н И У В И Д у:**

1. **НАЦРТ ПЛАНА ДЕТАЉНЕ РЕГУЛАЦИЈЕ**

**ПОСТРОЈЕЊА ЗА ПРЕЧИШЋАВАЊЕ ОТПАДНИХ ВОДА У КУРШУМЛИЈИ**

1. **НАЦРТ ПЛАНА ДЕТАЉНЕ РЕГУЛАЦИЈЕ**

**ПОСТРОЈЕЊА ЗА ПРЕЧИШЋАВАЊЕ ОТПАДНИХ ВОДА У ПРОЛОМ БАЊИ**

**Јавни увид** одржаће се у трајању од 30 дана, **од 27.09.2018. до 26.10.2018.године.**

Нацрт плана детаљне регулације Постројења за пречишћавање отпадних вода у Куршумлији и Нацрт плана детаљне регулације Постројења за пречишћавање отпадних вода у Пролом бањи биће изложени на огласној табли у холу и на трећем спрату зграде СО Куршумлија у периоду трајања Јавног увида.

У току трајања јавног увида, сва заинтересована правна и физичка лица могу разгледати изложена документа и своје примедбе и сугестије достављати у писменој форми Одељењу за привреду и локални економски развој (урбанистичкој служби), закључно са 26.10.2018.године, када се завршава јавни увид.

**Јавна презентација** Нацрта плана детаљне регулације Постројења за пречишћавање отпадних вода у Куршумлијии Нацрт плана детаљне регулације Постројења за пречишћавање отпадних вода у Пролом бањи, биће одржана **11.10.2018. године** у скупштинској сали Општине Куршумлија, са почетком **у 1100 часова.** Јавној презентацији могу присуствовати сва заинтересована правна и физичка лица, и у исто време могу да поднесу своје примедбе и сугестије.

**Јавна седница Комисије за планове** одржаће се **07.11.2018.године**, у скупштинској сали Општинске Управе Куршумлија, ул. Пролетерских бригада бб, са почетком у **1100 часова**. Јавној седници могу да присуствују и подносиоци примедби на предметна планска документа и том приликом да образложе своје примедбе пред комисијом.

Ближе информације и потребну стручну помоћ у вези са појединим решењима и евентуалним давањем примедби на планска решења, заинтересована лица могу добити у Одељењу за привреду и локални економски развој, канцеларија број 25, у периоду трајања Јавног увида, лично или путем телефона: 027/381-402, локал 124, у времену од 10 до 14 часова.

ШЕФ ОДЕЉЕЊА ЗА ПРИВРЕДУ И ЛЕР

*Снежана Радовић, дипл. економиста*